Document ID: 32000D0251

Komission päätös,
tehty 17 päivänä maaliskuuta 2000,
yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä RPA407213-tehoaineen (fenamidoni) mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I
(tiedoksiannettu numerolla K(2000) 699)
(ETA:n kannalta merkityksellinen teksti)
(2000/251/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 1999/80/EY(2), ja erityisesti sen 6 artiklan 3 kohdan,
sekä katsoo seuraavaa:
(1) Direktiivissä 91/414/ETY (jäljempänä "direktiivi") säädetään kasvinsuojeluaineisiin lisättäviksi sallittuja tehoaineita koskevan yhteisön luettelon laatimisesta.
(2) Rhône-Poulenc Ag. toimitti RPA407213-tehoainetta (fenamidoni) koskevan asiakirja-aineiston Ranskan viranomaisille 15 päivänä syyskuuta 1999.
(3) Kyseiset viranomaiset ovat toimittaneet komissiolle tulokset asiakirja-aineiston täydellisyyden ensimmäisestä tarkastelusta ottaen huomioon direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädetyt tietovaatimukset. Tämän jälkeen hakija toimitti asiakirja-aineiston 6 artiklan 2 kohdan mukaisesti komissiolle ja muille jäsenvaltioille.
(4) RPA407213-tehoainetta (fenamidoni) koskeva asiakirja-aineisto toimitettiin pysyvälle kasvinsuojelukomitealle 17 päivänä tammikuuta 2000.
(5) Direktiivin 6 artiklan 3 kohdassa säädetään, että asiakirja-aineisto on vahvistettava yhteisön tasolla, jotta sitä voidaan pitää periaatteessa hyväksyttävänä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädettyjen tietovaatimusten mukaisesti.
(6) Tällainen vahvistaminen on tarpeen, jotta asiakirja-aineiston yksityiskohtaista tarkastelua voidaan jatkaa ja jäsenvaltioille voidaan antaa mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytysten mukaisesti ja erityisesti sen edellytyksen mukaisesti, joka koskee tehoaineen ja kasvinsuojeluaineen yksityiskohtaisen arvioinnin tekemistä direktiivin vaatimukset huomioon ottaen.
(7) Tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon.
(8) Jäsenvaltioiden ja komission välillä on sovittu, että Ranska jatkaa RPA407213-tehoainetta (fenamidoni) koskevan asiakirja-aineiston yksityiskohtaista tutkimista.
(9) Ranska antaa komissiolle mahdollisimman pian ja viimeistään yhden vuoden kuluessa kertomuksen tutkimuksen lopputuloksista siten, että mukana on suositus tehoaineen sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä. Tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden kanssa pysyvässä kasvinsuojelukomiteassa.
(10) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Seuraavan asiakirja-aineiston katsotaan periaatteessa täyttävän liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset, kun otetaan huomioon ehdotetut käyttötarkoitukset:
Rhône-Poulenc Ag:n komissiolle ja jäsenvaltioille toimittama, RPA407213-tehoaineen (fenamidoni) sisällyttämiseksi tehoaineena direktiivin 91/414/ETY liitteeseen I tarvittava asiakirja-aineisto, joka jätettiin pysyvän kasvinsuojelukomitean käsiteltäväksi 17 päivänä tammikuuta 2000.
2 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä maaliskuuta 2000.

Labels: 20
0
3
6
12
18